《梁贶之惠酒分饷张伯常朝议》
宋代·范纯仁

黄衣健卒肩乘壶，口传好语无缄书。为言八使致新酿，赤泥翠缄来兵厨。

轸予官冷乏斟酌，补助不足均赢馀。殷勤拜贶兴不浅，对月开縢露华满。

金波泻出紫玉瓶，珠光飞入琉璃盏。独酌虽甘少遗味，怀友思贤动深意。

走送城西诗酒家，珠玉琅琅发清思。李白一斗诗百篇，刘伶一石高七贤。

吏部兴来卧瓮边，贺公眼花井底眠。乃知醉乡路安稳，华胥有国无圻畛。

愿君恺乐游其间，千秋万岁欢难泯。

作者简介：范纯仁（1027年6月－1101年），字尧夫，谥忠宣。 北宋大臣，人称“布衣宰相”。参知政事范仲淹次子。1027年6月，范纯仁生于南京应天府。宋仁宗皇祐元年进士。曾从胡瑗、孙复学习。父亲殁没后才出仕知襄邑县，累官侍御史、同知谏院，出知河中府，徙成都路转运使。宋哲宗立，拜官给事中，元祐元年同知枢密院事，后拜相。宋哲宗亲政，累贬永州安置。范纯仁于宋徽宗立后，官复观文殿大学士，后以目疾乞归。建中靖国年间去世，追赠开府仪同三司，谥号忠宣。著有《范忠宣公集》。